section_heading: Povijest
paragraph_text: Ruralna cjelina Sklop kuća "Kapinovi dvori" izgrađen je na strmom obronku Mosora u raštrkanom selu Lokva Rogoznica. Tvore ga tri dvokatnice sa solarima koje su izgrađene u 18., 19. i 20. stoljeću u nizu. Uz njih su dozidane dvije gospodarske kućice, a pred njima je kamenom popločano dvorište koje gleda na more i u kojem su dvije gustirne. U interijeru središnje kuće na zidovima prvog i drugog kata su po četiri manje freske – rani radovi Joke Kneževića. Kapinovi dvori su napušteni i danas u ruševnom stanju.